Sarit Hadad

Sarit HADAD (hebree: שרית חדד, n. la 20-an de septembro 1978 en Hadera, ŝia reala nomo estas Sarah Hodadetova, hebree: שרה חודדטוב) estas israela kantistino kaj muzikistino kiu partoprenis en la Eŭrovido-Kantokonkurso 2002.

 Biografio 
Hadad devenas de muzika familio. Kiam ŝi havis nur ok jarojn, ŝi jam estis rimarkita kiel "mirinfano" ludante klasikan pianomuzikon. Ŝi poste lernis ludi orgenon, gitaron, akordionon kaj darbukon. Ŝi fariĝis konata per sia artista nomo Sarit Hadad.

Kiam Hadad estis dek kvin jaraĝa, ŝi aliĝis al la Junulara Bando Hadera. Ĉi tio estis ŝia unua paŝo al solokariero. Je dek sep jaroj ŝi eldonis sian unuan soloalbumon. Ekde tiam, ŝi eldonis multajn soloalbumojn, el kiuj multaj kantoj akiris pintpoziciojn en la israela furorlisto. Hadad kantas ĉefe en la hebrea, sed ankaŭ en la angla, araba, turka, franca, bulgara kaj greka.

La israela ŝtata elsendilo IBA elektis ŝin por reprezenti Israelon dum la Eŭrovido-Kantokonkurso 2002 per la kanto Light a candle (Ni ekbruligu kandelon kune). Ŝia muziko apartenas al la kategorio muziko mizrahit, aŭ "orienta" muziko.

En 2007, Madonna diris en intervjuo ke ŝi adoras la kantaron de Sarit Hadad.

 Filmetoj (DVD) 
 The Show (Like Cinderella)
 In the Temple (Doing What I want)
 In Caesaria (Sweet Illusions)
 Child of Love (In Caesarea)
 Only Love Will Bring Love (In Caesarea)
 Celebration (In Caesarea)

 Vidu ankaŭ 
Multlingveco en muziko

 Ekstera ligilo 
(angla kaj hebrea) Oficiala retejo de Sarit Hadad 

Kategorio:Israelaj kantistoj
Kategorio:Eŭrovido-Kantokonkurso 2002